DĖL UAB ,,ŠILALĖS AUTOBUSŲ PARKAS“ VIETINIO REGULIARAUS SUSISIEKIMO AUTOBUSŲ MARŠRUTŲ PAKEITIMO IR PANAIKINIMO

2021 m. spalio 14 d. Nr. DĮV-1102

Šilalė

Vadovaudamasis Lietuvos Respublikos vietos savivaldos įstatymo 6 straipsnio 33 punktu, 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Šilalės rajono savivaldybės tarybos 2009 m. gruodžio 10 d. sprendimo Nr. T1-380 ,,Dėl visuomenės aptarnavimo sutarties galiojimo termino pratęsimo“ 3 ir 4 punktais, atsižvelgdamas į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2021 m. spalio 13 d. posėdžio protokolą Nr.7:

1. P a k e i č i u nuo 2021 m. spalio 18d. šiuos UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

1.1. Šilalė–Kvėdarna–Šilalė (išvykimo laikas 7.00 val., leidimo Nr. 325, mokyklų darbo dienomis) pratęsti maršruto trasą iki Drobūkščių bendruomeninių vaikų globos namų;

1.2. Šilalė–Kvėdarna–Šilalė (išvykimo laikas 14.45 val., leidimo Nr. 151, mokyklų darbo dienomis) pratęsti maršruto trasą iki Drobūkščių bendruomeninių vaikų globos namų;

1.3. Žadeikiai–Prapymas–Kalnyčiai–Kvėdarna–Žadeikiai (išvykimo laikas 7.20 val., leidimo Nr. 214, mokyklų darbo dienomis) pratęsti maršruto trasą į Genioto k., Kukštinės k.;

1.4. Žadeikiai–Kvėdarna–Kalnyčiai–Prapymas–Žadeikiai (išvykimo laikas 14.50 val., leidimo Nr. 98, mokyklų darbo dienomis) pratęsti maršruto trasą į Kukštinės k. ir Genioto k.;

1.5. Kvėdarna–Grimzdai–Kvėdarna (išvykimo laikas 7.40 val., leidimo Nr. 328, mokyklų darbo dienomis) pratęsti maršruto trasą iki Žadeikių k. ir pakeisti išvykimo laiką į 7.20 val.;

1.6. Kvėdarna–Lembas–Kvėdarna (išvykimo laikas 15.05 val., leidimo Nr. 328, mokyklų darbo dienomis) pratęsti maršruto trasą iki Žadeikių k.

2. P a n a i k i n u nuo 2021 m. spalio 18d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

2.1. Šilalė–Kvėdarna–Šilalė (išvykimo laikas 7.20 val., leidimo Nr. 325, mokyklų darbo dienomis);

2.2. Kvėdarna–Bokštai–Kvėdarna (išvykimo laikas 7.00 val., leidimo Nr. 326, mokyklų darbo dienomis);

2.3. Kvėdarna–Gūvainiai–Antupalis–Bokštai–Kvėdarna (išvykimo laikas 14.05 val., leidimo Nr. 282, mokyklų darbo dienomis).

3. Į g a l i o j u UAB ,,Šilalės autobusų parkas“ direktorių tvirtinti pakeistų maršrutų tvarkaraščius.

4. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos

įstatymo nustatyta tvarka Lietuvos administracinių ginčų komisijos Klaipėdos apygardos skyriui

(H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Tadas Bartkus